Enghreifftiau ‘Adolygiad Llenyddiaeth’ – rhannau yn unig.

**Peidiwch a’u defnyddio ar gyfer yr aseiniad. Maent wedi eu cyflwyno trwy Turnitin!

Adolygiad Llenyddiaeth

Bwriedir trafod llenyddiaeth sydd yn ymdrin â strategaethau AagD o fewn yr adran hon. Ceir dwy prif fath o asesu, asesu ffurfiannol ac asesu crynodol.  Golyga asesu crynodol yn asesu y dysgu drwy gynnal profion, sydd wedi cael ei feirniadu gan rai ysgolheigion. Er enghraifft cyfeiria Taras (2005) at asesu crynodol fel ‘fersiwn antiseptig o asesiad’. Yn yr un modd, honna Bradfoot (2000) bod asesu crynodol yn agored i ddiffygion, yn dinistrio hyder dysgwyr ac nid yn darparu unrhyw gamau ar gyfer symud y dysgu yn ei flaen. Diffiniwyd AagD gan y Glossary of Education Reform (2015) fel proses sy’n cyfeirio at amrywiaeth eang o ddulliau neu offer bydd addysgwyr yn defnyddio i werthuso, mesur a dogfennu academaidd, cynnydd dysgu, sgiliau ac anghenion addysgol dysgwyr. Gellir felly nodi yn syml, bod asesiad yn cael ei ddefnyddio'n gyffredin mewn addysgeg i fesur datblygiad dysgwyr ar eu llwybrau addysgol. Cyfeiria Gipps (1994) at AagD fel proses o nid yn unig gwerthuso’r hyn a ddysgwyd ond hefyd i fwydo’r camau nesaf ar gyfer yr addysgu a’r dysgu ac o ganlyniad gwella’r dysgu. Esiampl o asesu ffurfiannol yw AagD. Nodir gan Estyn (2014) fod defnydd athrawon o asesu ffurfiannol ar y cyfan yn wael. Dywed bod ‘gormod o ddisgyblion yn anymwybodol o sut maent yn gwneud a beth yn union y mae angen iddynt ei wneud i wella’. Dangosir hyn fod AagD yn ffordd dda o gynorthwyo’r disgyblion i ddeall beth a sut maent yn medru mynd ati i wella. Fodd bynnag os nid yw’r strategaethau AagD yn cael eu defnyddio’n gywir ac ar gyfer y sefyllfaoedd cywir yna nid oes llawer o bwrpas iddynt gan nad ydynt yn helpu’r disgyblion i ddod i ddeall........

Mae Asesu ar gyfer Dysgu yn broses sydd yn cael ei ddefnyddio gan blant a’u hathrawon er mwyn dehongli gwybodaeth a ddysgwyd ac yna penderfynu ble sydd rhaid iddyn nhw fynd nesaf a sut i gyrraedd yno yn llwyddiannus (Black & Wiliam, 1988). Mae AagD wedi dod yn fwy pwysig yn y blynyddoedd diwethaf, yn enwedig gyda dyfodiad Cwricwlwm i Gymru (Llywodraeth Cymru, 2020). Honna Donaldson (2005, tud. 9) “Asesu yw’r allwedd i gefnogi dysgu ‘dwfn’, a dylai gael ei ddefnyddio i nodi a oes angen i ddysgwyr atgyfnerthu eu dysgu, ... cymorth pellach a beth yw’r camau nesaf...” Cytuna Ofsted (2008) fod angen i‘r asesu fod o fudd i’r plant gan roi gwybodaeth ar eu lefelau gallu a sut orau i helpu nhw llwyddo. Ceir gwahanol fathau o asesu, a phroses penodol o gasglu a defnyddio gwybodaeth am lwyddiannau plentyn ac adrodd arnynt er mwyn ddatblygu eu sgiliau. Un math o asesu yw asesu crynodol, sef broses a ddefnyddiwyd i brofi beth a ddysgwyd gan y plant. Yn ôl “National Research for Education Foundation (NFER, 2002-2018) “It will summarise attainment at a particular point in time and may provide individual and cohort data that will be useful for tracking progress and for informing stakeholders (e.g. parents...)”. Yr ail fath yw asesu ffurfiannol sydd yn fath o estyniad ar asesu crynodol gan ei fod yn rhoi syniad o beth sydd angen gwneud er mwyn hybu dysgu a’i ddanfon ymlaen. Dywed yr NFER (2002-2018), “It begins with diagnostic assessment, indicating what is already known and what gaps may exist in skills or knowledge…” Honna Black & Wiliam (1988) bod pedair elfen o Asesu ar gyfer Dysgu.
......................
Penderfynwyd ffocysu ar strategaethau ‘Ansawdd Cwestiynu’ yn yr astudiaeth ymchwil hon. Gan ddefnyddio’r strategaeth yma gellid newid y ffordd o ofyn y cwestiwn, sut gall y plant ymateb, a phwy sydd yn ateb pa gwestiwn. Mae’r ffordd mae’r addysgwr yn gwneud hyn yn hynod o bwysig gan y dibynna’r dechneg a ddewison nhw ddefnyddio i gael y plant i ymateb ar sut mae’r plant yn arfer cyfrannu tuag at yr amser rhyngweithiol. Mae angen fod yn amheugar gyda sut rydych yn gofyn cwestiwn a phwy rydych yn gofyn. Dengys canfyddiadau mewn llenyddiaeth o ymchwil Yang (2017, tud. 162) “most of teachers are accustomed to nominating top or active students and choose a collective response in questioning. Ychwanega, “a few teachers would like to nominate non-volunteers in class” (Yang, 2017, t.162).  Awgryma hyn bod y mwyafrif o athrawon yn teimlo’n fwy hyderus o gael atebion cywir o’r plant sydd eisiau cyfrannu na chael unrhyw ateb o’r rhai sydd yn betrusgar i ateb. Felly, gellid defnyddio strategaethau gwahanol i newid pwy sydd yn cyfrannu at y wers, pam a phryd. Gall y rhain gynnwys defnyddio ffyn ‘lolipop’, ‘meddwl, paru, rhannu’ a ‘dim dwylo i fyny’. Wrth ddefnyddio'r rhain gall yr addysgwr sicrhau bod pawb yn cyfrannu ar wahanol adegau trwy gydol y wers, gweld a dadansoddi deallusrwydd pob disgybl ar y pwnc penodol ac felly penderfynu os oes angen cynllunio’n wahanol am y wers nesaf. Cefnogir hyn gan yr NFER (2002-2018) “As the learning continues, further formative assessments indicate whether teaching plans need to be amended to reinforce or extend learning.” 

........gwerthuso ei gwaith yn gywir a derbyn adborth gan yr athro/ athrawes (Harris & Brown, 2013; Gao, 2009; Peterson & Irving, 2008). Gan dderbyn adborth gan yr athro/ athrawes maent yn gwybod beth sydd angen ei wneud nesaf er mwyn gwella ei gwaith, ac os ydynt ar y trywydd cywir i lwyddo. Felly gan ddefnyddio hunan asesu caiff y disgybl ganolbwyntio ar ei hunain a ceisio meddwl o berspectif athro/ athrawes. Ymchwil sy’n cefnogi hyn yw astudiaeth a gafodd ei wneud gan Fontana a Fernandez (1994). Drwy ddefnyddio hunan-asesu yn y dosbarth roedd y plant wedi elwa dwy waith cymaint a phlant oedd heb ddefnyddio hunan-asesu. Yn ychwanegol, cafodd ymchwil ei wneud gan Paul Black (2003) a darganfyddwyd bod asesu cyfoedion yn rhoi sail cadarn i hunan asesu gan ei fod yn rhoi cyfle i’r disgyblion geisio gyflawni rôl yr athro/ athrawes gan weld ei perspectif hwy o ddysgu. Unwaith eto caiff yr elfen o fod yn annibynnol ei gynnwys, nid yn unig maent yn dysgu ynglŷn â sut mae’r athro/ athrawes yn marcio, ond hefyd maent yn dysgu amdanyn nhw ei hunain.
..........
Mae sicrhau dealltwriaeth o’r Meini Prawf Llwyddiant yn hanfodol er mwyn llwyddo i wneud hunan asesu, gan bod rhaid sicrhau bod y plant yn ymwybodol o beth sydd angen ei wneud yn y dasg. Drwy gynnal trafodaeth ddosbarth, caiff y plant gyfle i ddweud ar lafar beth maent yn wybod, dweud ei barn a holi unrhyw beth nad ydynt yn sicr gyda. Byddent yn gallu dysgu gan ei gilydd ar lafar. Gan geisio annog y disgyblion i ddefnyddio hunan asesu, byddent yn datblygu ei annibynniaeth ac yn gallu meddwl yn feirniadol am ei gwaith. Mewn ymchwil arall a oedd yn canolbwyntio ar hunan asesu, darganfyddwyd drwy ddefnyddio hunan asesu yn yr ystafell ddosbarth roedd y disgyblion fwy ymreolaethol (Bookhart, Andolia, Zusa a Furman, 2004). Gellir dadlau mai y man cychwyn o hunan asesu yw’r rhan anoddaf, darganfyddwyd llawer o athrawon mai ceisio annog y disgyblion i feddwl am ei targedau yw’r rhan anoddaf o hunan asesu (Paul Black & Dylan William, 2011). Gan nad yw rhai plant yn hoff o edrych yn ôl ar ei gwaith, gall hyn fod yn drafferth pan yn ceisio annog y plentyn i gynnal asesiad o beth aeth yn dda, a beth sydd angen ei wneud i wella ei gwaith. Mae rhaid i athrawon fod yn ymwybodol o gynnydd y disgybl a beth yw ei anawsterau er mwyn ei targedu (Paul Black & Dylan William, 2010). Nid yw rhai plant yn gallu gweld y cryfderau a gwendidau yn ei gwaith, a fel esbonwyd yn y ddogfen ‘Sut i ddatblygu meddwl ac asesu ar gyfer dysgu yn yr ystafell ddosbarth’ ,er mwyn defnyddio hunan asesu yn y dosbarth rhaid sicrhau bod yr athro/ athrawes yn ei helpu i ddatblygu y sgil hyn, a felly fydd hyn yn cymryd amser a llawer o ymarfer (Llywodraeth Cymru, 2010). Esbonwyd mewn un o ddogfennau ‘The Education Hub’ y dylai yr athrawon ymarfer....




